ΓΡΑΠΤΗ ΕΡΩΤΗΣΗ E-0530/00

υποβολή: Brigitte Langenhagen (PPE-DE) προς την Επιτροπή

(28 Φεβρουαρίου 2000)

Θέμα: Η εφαρμογή του εκπαιδευτικού προγράμματος ΣΩΚΡΑΤΗΣ

Κατά την εφαρμογή του προγράμματος ΣΩΚΡΑΤΗΣ για τις ανταλλαγές φοιτητώνπάρχουν, σύμφωνα με τις έρευνες που έχω κάνει, προβλήματα εξαιτίας των διαφορών στα συστήματα σπουδών σε ό,τι αφορά την αναγνώριση των τίτλων σπουδών στα συνεργαζόμενα πανεπιστήμια. Αυτή η προβληματική κατάσταση φαίνεται να εμφανίζεται ιδιαίτερα μεταξύ των γερμανικών και των γαλλικών πανεπιστημίων. Αν αναγνωρίζονταν οι τίτλοι για τις ήδη πραγματοποιηθείσες σπουδές, οι νέοι φοιτητές θα είχαν ένα σημαντικότερο κίνητρο για να συμμετέχουν. Έτσι προκύπτει η εντύπωση ότι με τις ανταλλαγές όσοι συμμετέχουν χάνουν χρόνο από την πραγματοποίηση των στόχων σπουδών τους και δεν πρόκειται να εκδηλώνεται ενδιαφέρον για ανταλλαγές στο μέλλον.

Παρακαλώ να δοθεί απάντηση στα ακόλουθα ερωτήματα:

1. Σε ποιο βαθμό ελήφθησανπόψη κατά το σχεδιασμό του προγράμματος ΣΩΚΡΑΤΗΣ οι διαφορές που παρουσιάζονται στα συστήματα σπουδών των κρατών μελών;

2. Πώς προτίθεται να αυξήσει η Επιτροπή την ετοιμότητα των ιδρυμάτων μεταδευτεροβάθμιας εκπαίδευσης να αναγνωρίζουν τίτλους σπουδών ή να αλλάξει την πρακτική που ακολουθείται κατά τις αναγνωρίσεις, ώστε να διευκολύνει τη συμμετοχή ενδιαφερομένων φοιτητών χωρίς απώλειες χρόνου στα πανεπιστήμια προέλευσής τους;

3. Ποια μέτρα προτίθεται να λάβει η Επιτροπή προκειμένου να καταστήσει ομοιόμορφα τα συστήματα μεταδευτεροβάθιας εκπαίδευσης σε πανευρωπαϊκό επίπεδο;

Απάντηση της κ. Reding εξ ονόματος της Επιτροπής

(3 Απριλίου 2000)

Η ακαδημαϊκή αναγνώριση πτυχίων εμπίπτει στην αρμοδιότητα των κρατών μελών. Σήμερα δενπάρχουν κοινοτικές διατάξεις που καλύπτουν αυτή τη μορφή αναγνώρισης. Βάσει του άρθρου 149 της Συνθήκης ΕΚ κάθε κράτος μέλος είναι απολύτωςπεύθυνο για το περιεχόμενο της διδασκαλίας και της οργάνωσης του εθνικού του εκπαιδευτικού συστήματος και οποιαδήποτε εναρμόνιση στο θέμα αυτό είναι αδύνατη. Οι αρχές έχουν το δικαίωμα να θέτουν ως προϋπόθεση για την εγγραφή σε έναν κύκλο εκπαίδευσης την προηγούμενη πανεπιστημιακή αναγνώριση προσόντων που έχουν αποκτηθεί σε άλλο κράτος μέλος. Μπορούν επίσης ελεύθερα να καθορίσουν τους κανόνες που διέπουν αυτού του είδους τη διαδικασία εφόσον δενπάρχουν κοινοτικοί κανονισμοί που προβλέπουν ότι ένα κράτος μέλοςποχρεούται να αναγνωρίζει, για πανεπιστημιακούς λόγους, πτυχία που έχουν αποκτηθεί σε άλλο κράτος μέλος.

Η Ευρωπαϊκή Επιτροπή ενθαρρύνει την αμοιβαία αναγνώριση πτυχίων για πανεπιστημιακούς σκοπούς μεταξύ των διαφόρων εκπαιδευτικών συστημάτων στην Ευρώπη μέσω του προγράμματος ΣΩΚΡΑΤΗΣ, κυρίως τη δράση Erasmus. Ένα απτό αποτέλεσμα της προσπάθειας για την προώθηση της κατανόησης της πανεπιστημιακής αναγνώρισης προσόντων είναι το δίκτυο εθνικών κέντρων ενημέρωσης για την αναγνώριση πτυχίων (NARIC). Αυτά τα κέντρα παρέχουν πληροφορίες σχετικά με εθνικές διαδικασίες αναγνώρισης πτυχίων. Το δίκτυο αυτό που δημιουργήθηκε το 1984 στοχεύει στην επικούρηση και στην προώθηση της κινητικότητας φοιτητών, καθηγητών και ερευνητών παρέχονταςπεύθυνες συμβουλές και ενημέρωση σχετικά με την αναγνώριση πτυχίων μεταξύ πανεπιστημίων. Οι βασικοί χρήστες τωνπηρεσιών αυτών είναι ιδρύματα τριτοβάθμιας εκπαίδευσης, φοιτητές και οι επιβλέποντες καθηγητές τους, γονείς, καθηγητές και ενδεχόμενοι εργοδότες.

Η Ευρωπαϊκή Επιτροπή ενθαρρύνει και ενισχύει επίσης το ECTS (το ευρωπαϊκό σύστημα μεταφοράς πιστώσεων), που προσφέρει ένα όργανο διαφάνειας για τη δημιουργία συνδέσμων μεταξύ ιδρυμάτων και τη διεύρυνση των διαθέσιμων ευκαιριών για τους φοιτητές. Το σύστημα διευκολύνει την αναγνώριση των επιδόσεων στον τομέα της μάθησης από τα ιδρύματα μέσω της χρήσης κοινά κατανοητών μέτρων βαθμών και κλιμάκων και παρέχει ένα μέσο ερμηνείας των εθνικών συστημάτων τριτοβάθμιας εκπαίδευσης. Το σύστημα ECTS βασίζεται σε τρία βασικά στοιχεία: στην ενημέρωση (σχετικά με προγράμματα μελέτης και επιδόσεις των φοιτητών), στην αμοιβαία συμφωνία (μεταξύ των συνεργαζόμενων ιδρυμάτων και του φοιτητή) και στη χρήση βαθμών ECTS (για την ένδειξη φόρτου εργασίας των φοιτητών). Το σύστημα ECTS χρησιμοποιείται σήμερα σε περίπου 1,300 ιδρύματα στην Κοινότητα, στις χώρες του ΕΟΧ και στις συνδεόμενες χώρες. Το σύστημα έγινε ευρέως δεκτό από τις εθνικές αρχές, από πανεπιστήμια και φοιτητές.

Ύστερα από τη συζήτηση σχετικά με τις δυνατές συνεργασίες μεταξύ ακαδημαϊκής και πανεπιστημιακής αναγνώρισης, που ξεκίνησαν το 1994, το Συμβούλιο κάλεσε την Επιτροπή, σε συμπεράσματα της 6ης Μαΐου 1996, να εξετάσει τις πιθανότητες για την εισαγωγή, σε εθελοντική βάση, ενός ευρωπαϊκού διοικητικού παραρτήματος στα πανεπιστημιακά πτυχία. Η εργασία πάνω σε αυτό το συμπλήρωμα πτυχίου ανατέθηκε σε μια ομάδα εργασίας που δημιουργήθηκε το Δεκέμβριο του 1996 ως κοινή πρωτοβουλία της Επιτροπής, του Συμβουλίου της Ευρώπης και της Unesco/CEPES. Έκτοτε αναπτύχθηκε ένα πρότυπο συμπληρώματος πτυχίου. Αυτό παρέχει μια περιγραφή της φύσης και του περιεχομένου των πανεπιστημιακών προγραμμάτων, του επιπέδου των προσόντων που αποκτώνται και ενημέρωση σχετικά με το σύστημα τριτοβάθμιας εκπαίδευσης στο οποίο αποκτήθηκαν τα προσόντα.